# Klimapilegrim 2015Veiledning for vandringsleder/arrangør

## Dette er en veiledning for deg som er ansvarlig for klimapilegrimsvandringen under Klimapilegrim 2015. Her finner du hjelp, ideer og utfyllende elementer til å planlegge vandringen. Disse kan du sette inn i *vandrehefte\_deltaker\_ word* for å tilpasse vandringen sted og personer som deltar.

## Vandringen kan gjøres kort eller lang, med få eller mange tenkepauser underveis. Det viktige er bevegelsen og øret som lytter. Symbolhandlingene kan sløyfes og andre symboler kan tas i bruk enn de som er foreslått i vandrehefte for deltaker. Det følgende i dette heftet er veiledende, ikke bestemmende.

Andre ressurssteder kan være
1) [www.pilegrimsleden.no](http://www.pilegrimsleden.no). Klikk deg inn på Turplanlegger. Der finner du forslag til pakkeliste og hvordan du best mulig skal forberede deg til pilegrimstur.

## 2) Norsk Salmebok s. 1325 Pilegrimsvandring

3) Pilegrimsvandring for konfirmanter. Se <http://www.ressursbanken.no/ressurser/pilegrimsvandring-for-konfirmanter/>

Overalt og til enhver tid så er vi i et gudsnærvær, uansett om vi vet det eller ikke, om vi tenker på det eller ikke. Alltid er Gud der. For oss handler det ofte om å bli oppmerksom på det som allerede finnes, nemlig nærværet av Gud. Å oppsøke stillheten kan hjelpe oss til å bli oppmerksom på dette nærværet. Å være menneske er å være på vandring – på vandring gjennom livet. Alle vandringer består av oppbrudd, veien og målet. Som Klimapilegrimer ønsker vi å gjøre oppbrudd fra de forbruksmønstrene og politiske strukturene som skader jorda. Vi ønsker å vandre i solidaritet med de som rammes av klimaendringer. Og vi søker målet – Gud – som en kilde til å ta modige og gode valg i hverdagen for jorda og våre medmennesker.

Husk å registrere arrangementet ditt på [www.klimapilegrim.no](http://www.klimapilegrim.no). Helt bakerst i heftet her finner du underskriftslister. Disse kan du ta i bruk for å utfordre deltakerne dine til å skrive under på oppropet for klimarettferdighet. Det er også mulig å skrive under på SMS med kodeord OPPROP KLIMA med ditt fulle navn til 2468. Informasjon om denne muligheten finnes i *vandrehefte\_deltaker*.

## Forslag til en enkel liturgi ved de ulike stoppene kan være

* Sang
* Tekstlesning
* Stillhet
* Bønn
* Fadervår
* Sang
* Velsignelse

Forslag til tekster, sanger og bønner som du kan bruke ved stoppene, finner du lenger nede i denne teksten. Det kan være fint å be vandrerne gå i stillhet en tid eller fra et punkt til et annet. Men gi også rom til å snakke sammen – det er også en måte å dele liv på.

Vi legger fra oss det som tynger før vandringen. Det kan være en idé å slå mobiltelefonen på lydløs og legge den sammen med klokka på et litt utilgjengelig sted under vandringen.

## Steder/stopp langs veien kan være

* Ved vandringsstart
* Langs leden/veien
* Ved noe som er vakkert å se på, noe som er livgivende
* Ved noe som er ødelagt eller truet
* Ved noe som gir håp for framtida
* I en kirke eller ved et kirkested
* Rasteplass eller drikkepause
* Ved havet eller ved en kilde
* Ved målet
* Ved hjemreisen

*Del gjerne egne tanker eller en liten historie i løpet av vandringen. Bruk gjerne andre symboler i symbolhandlingene underveis. Man kan for eksempel ta i bruk mynter som et symbol på vårt forbruk.*
Det er fint om reisen ender i et helligsted – en kirke eller et bønnested. Det skiller pilegrimsvandringen fra andre vandringer – at man går mot det hellige. De som har brukt staver, kan gjerne legge stavene fra seg ved enden av vandringen som et symbol på at vandringen er over.

Etter sang og bønn får man sin ”egen tid” tilbake: mobiltelefoner, klokker, staver. Husk at alle trenger et blikk når de skal tilbake til sin hverdag. «Gå i fred» eller «Gud være med deg» kan gjøres individuelt eller kollektivt.

**God klimapilegrimsvandring!**

# Supplerende innhold til bruk underveis

Forslag til tekster, sanger og bønner under vandringen:

1. Ved reisestart. Oppbrudd.

**Tekster**

Salme 23 Herren er min hyrde
Salme 121 Jeg løfter min øyne opp mot fjellene
Matt 6,25-34 Vær ikke bekymret for morgendagen
Apg 17,24-28 Det er i ham vi lever, beveger oss og er til

**Sanger**N13 327 Jeg løfter mine øyne opp til fjellene
N13 415 Alltid freidig når du går
N13  633 Gå du med oss, for vegen er lang
N13  624 Må din vei komme deg i møte
N13  361 Tett ved sida mi går Jesus
N13  801 Morning has broken / Nå er det morgen
Sanger på reisen nr 3 Gud gjeve deg fred

Norsk salmeboka side 1148. St Patricks brynje

**Bønner**1. Hellige Gud, vi takker deg for at du aldri er langt borte fra oss. Velsign oss ved starten av denne pilegrimsvandringen. Gå med oss på veien. Gjør oss åpne for ditt nærvær og for alt som forteller om din godhet. Bevar oss fra alt vondt, både til kropp og sjel.
*Kilde: Norsk Bønnebok s. 1325.*

2. Vis oss ditt hjerte for denne verden; for de fattige og hjelpeløse, for de som rammes av lidelse og nød under denne vandringen. Vis oss ditt hjerte for hele ditt skaperverk som lider under klimaendringer og miljøødeleggelse. Vis oss vårt ansvar og vår oppgave i alt dette. Gud, vær med oss!

*Kilde: Klimapilegrim 2015*

3. Gud, breie sin fred omkring deg,
Gud vare deg på din veg
og fri deg frå det vonde og frå alle farar.
Gud sende sin englehær
og omgje deg på alle sider,
Kristus være med deg der du vandrar.
*Kilde: Reisebøn, keltisk. Sanger på reisen nr 1.*

2. Langs veien/leden
 **Tekster**Salme 23 Herren er min hyrde
Matt 6,27-33 Se på fuglene under himmelen
Joh 14,1-6 Jeg er veien, sannheten og livet

**Sanger**N13  328 Min hyrding er vår Herre Gud
N13  618 Vi er et folk på vandring
N13  643 Du som veien er og livet
N13  428 Just a closer walk with Thee
S97 37 Han skapte skogen
S97 41 Himlen blåner for vårt øye
N13 319 Lær meg å kjenne dine veie
Syng Livet 386 Come and go with me to that land

### **Bønner**Kyrierop

L: Gud, vår Skaper og livgiver. Vi er en del av ditt skjønne, men sårbare skaperverk.
Det er vårt ansvar å verne og stelle det. Vi har sviktet.
Derfor roper vi:

*A: Gud, vår Skaper, forbarm deg over oss!*

L: Av jorden er vi kommet, fra jorden henter vi næring.
Hvert hvetekorn i jordens dyp vibrerer av din skapende vilje.
Når jorden forgiftes og ødelegges av grådighet og kortsiktige interesser,
fornekter vi vår opprinnelse og trosser din vilje.
Derfor roper vi:

*A: Gud, vår Skaper, forbarm deg over oss!*

L: Jorden reiste seg av havet, havet er vårt fostervann.
Alt liv gjennomstrømmes av ditt skapende vann,
mennesker, vekster og dyr. Vi forgifter oss selv og vår framtid.
Derfor roper vi:

*A: Gud, vår Skaper, forbarm deg over oss!*

L: Luften er livets åndedrag, jordens pusterom.
Hvert åndepust er en påminnelse om din skapende kraft.
Når luften forurenses og forgiftes, skades jordens egne lunger.
Derfor roper vi:

*A: Gud, vår Skaper, forbarm deg over oss!*

*Kilde: Fra temagudstjeneste i Elverum kirke «Global oppvarming»*

### 1.Grip inn til vår redning

Du som førte Noah over bølgene i flommen: Hør oss.

Du som med ditt ord kalte Jona tilbake fra dypet: Fri oss ut.
Du som strakte ut din hånd til Peter da han sank: Å Kristus, hjelp oss.
Guds Sønn, som gjorde forunderlige ting i gamle tider: Grip også i dag inn til vår redning.

*Kilde: Gammel skotsk bønn, hentet fra Klassiske bønner, Verbum 1999*

2.Herre, du er i meg, og du skal aldri bli borte.
Men jeg søker deg likevel hele tiden.
Jeg trenger ikke løpe rundt for å lete,
for du er der allerede, på innsiden. Du er skatten gjemt innerst inne.
*Kilde: Walter Hilton, 14. årh.*

Om Guds skaperverk
 **Tekster**1 Mos 1,1-2,4 I begynnelsen skapte Gud (hele eller deler av teksten)
Salme 8 Herre, vår herre, hvor herlig er ditt navn
Salme 104 Du grunnla jorden på dens søyler
Jes 55,6-13 Søk Herren mens han er å finne
Joh 4,4-10 Levende vann

**Sanger**
N13  845Så grønn en draktN13 718Du gav oss perlen
N13 726 Menneske, du som har kunnskap
N13  299 Store Gud, vi lover deg
N13  290 Takk, gode Gud for alle ting
N13  303 Du spenner ut stjerneteltet
N13  847 Han gyller himlens tak i gullsinober
N13  384 Laudate, omnes gentes (Taizé)
 Når jeg ser på din himmel av stjerner (Sindre og Gisle Skeie, skrevet til Skaperverkets dag 2013)Se, mørket vinner aldri over lyset (Sindre Skeie 2012)

**Bønner**1. Evige, sanne Gud, jeg tror at du er skaper av alt liv.
Evige, sanne Gud, jeg tror at du er all kjærlighets Far.
Herre, alle menneskers Gud, jeg tror at du har skapt himmel og jord.
Herre, alle menneskers Gud, jeg tror at du har skapt min sjel og lagt trådene i mitt livs vev.
Skaper og frelser,
vi har utbyttet jorden til våre egne formål, vendt oss bort fra livets gode kretsløp, glemt at vi er dine husholdere.
Nå er jordsmonnet i ferd med å bli goldt, luften uren, vannet forurenset og artene dør.
I anger kommer vi til deg.
*Stillhet.*Gud, ha barmhjertighet med oss. Kristus, ha barmhjertighet med oss. Gud, ha barmhjertighet med oss.
*Kilde: Ray Simpson: Din rytme Din bønn. Keltiske bønner fra Lindisfarne. Verbum 2007*

2. Gud, vi takker for den verden du har gitt oss å leve i;
for naturen som omgir oss, for livets mulighet som er gitt oss,
for barna vi bærer ved vår bryst, for venner som tenner lys i mørket,
for alt det som minner oss om din gode skapervilje.
Vi ber om at du må se til den verden som lider og forbarme deg over ditt skaperverk. Gi de sultne å spise. Gi dem som gråter, trøst. Du som alltid lengter, alltid ser og alltid bryr deg. Hør vår bønn!
*Kilde: Norsk Salmebok 2103, s 1192.*

### 4. Jorden, vårt hjem i kosmos

Herre, du har gitt oss jorden, vårt hjem i kosmos.
Med skjøre tråder har du vevd oss sammen med jordens vakre vev.
Gi oss innsikt, så vi verner jorden.
Gi oss handlekraft, så vi steller godt med den.
Gi oss kjærlighet, så vi elsker den.
*Kilde: Per Harling*

### 3. Stoppested. Ved noe som er ødelagt eller truet**Tekster**Salme 42,2-3a Som hjorten lengter etter bekker med vannJoh 4,7-10 Levende vann

### **Sanger**N13 680 Ubi caritas et amor (Taizé)N13 455 Fall til roN13 296 Himlen blåner for vårt øye**Bønn**

Alt som lever, alt som trues,

alt som er blitt knust til skår,
bærer vi til deg, vår Skaper,
jordens sår er dine sår. O Herre, vi ber for din lidende verden.
*Kilde: Svein Ellingsen*

4. Stoppested. I en kirke/ved et kirkested **Tekster**Salme 8 Når jeg ser din himmel
Matt 5,13-16 Dere er jordens salt
1. Kor 13 Kjærlighetens vei
Rom 14,7-8 Ingen av oss lever for oss selv

**Sangforslag**N13  536 Guds menighet er jordens største under
N13 471 Nærmere deg, min Gud
N13 532 Guds kirkes grunnvoll ene
N13  537 Flammene er mange
N13  539 Dine løfter er mange
N13 560 Her er vi, Herre, vi kommer til deg
N13 563 Når jord og himmel møtes her
N13 679 Du viste oss veien til livet
N13 434 Det er navnet ditt jeg roper (Iona)

**Bønner**Herre Jesus min Gud, du bor blant de fattige,
du er nær hos dem som lider, ditt hjerte banker for fred.
Du vil enhet mellom mennesker, du krever rettferdighet og hater urett.
Likevel elsker du også meg -
jeg som er rik og har alt jeg trenger i en grådig og selvopptatt kultur.
Jeg vil så nødig dele mitt med andre, og uretten rundt meg er jeg blitt vant til.
Herre, dette passer ikke sammen. I ditt rike gjelder andre verdier.
Herre, omvend meg og gi meg nytt sinn.
*Kilde: Bent Reidar Eriksen i «Herre gjør mitt liv til en bønn», 99*

Herre, vekk opp din kirke,
og begynn med meg!
Herre, gjør din menighet levende,
og begynn med meg!
Herre, skap fred over alt på jorden,
og begynne med meg!
Herre, bring din kjærlighet og
sannhet til alle mennesker,
og begynn med meg!

*Kilde: Norsk Salmebok s.1206. Fra Kina.*

5. Stoppested. Ved noe som gir håp for fremtiden

Dere kan legge inn et stopp for eksempel ved et universitet / kunnskapsbedrift eller ved et anlegg for fornybar energi. Ved steder der natur er reddet fra ødeleggelse, ved havet, skogen og jorda, som gir oss mat, energi og tar opp klimagasser som vi slipper ut. Dere kan også stoppe ved skoler og barnehager med fokus på håp, på mulighetene for framtida, for fremtidige generasjoner, håp for menneskets potensiale til å velge det gode, til beste for alle og hele skapelsen.

 6. Ved rasteplassen

**Tekster**Salme 145,15-16 Alles øyne venter på deg
Mark 6,35-44 Jesus metter fem tusen
1 Kong 19:7-8 Stå opp og spis, ellers blir veien deg for lang

**Sanger**N13  766 Herre, din jord bærer mat nok for alle
N13 761 Alle vender augo sine til deg
N13 765 Gledens Herre, vær vår gjest

**Bønn**Gud, vår skaper og livgiver**,**du som har skapt oss til fellesskap:
Takk for at pilegrimsvandringen åpner for fellesskapet
med deg, med hverandre og med alt det skapte.
Velsign vårt måltid. Vi ber deg: La regnet falle og solen skinne,
så korn og frukter kan vokse og gi mat og drikke til alle som sulter.
Gi fruktbarhet og rettferdighet i alle land.
Gud, velsign jorden, luften og vannet. Amen.

*Kilde: Norsk Salmebok s. 1327*

Herre! Gje brød til dei som hungrar.
Gje hunger etter rettferd til dei som har brød.

*Kilde: Norsk Salmebok s. 1217. Fra Latin-Amerika.*

### 7. Stoppested. Ved noe vakkert, livgivende.

### Havet eller ved en kilden – en bekk, et vann eller annen vannkilde**Bønn ved havet**

Du er mi øy i havet, Gud,

Ei stø for mine føter.

Du er eit vinddrag mot mi hud,

Ditt kjærteikn som eg møter.

Du er ein stavstill fjord,

Min salme utan ord.

Du er eit fuglekor som kved,

Der får eg lov å syngje med.

*Kilde: Salme 334, Norsk salmebok. Tekst: Sverre Hatle, 2009, fritt etter keltisk kveldsbønn.*

8. Ved målet
 **Tekster**Salme 84,2-8 Hvor elskelig dine boliger er, Herre
Fil 3,12-14 Fram mot målet

**Sanger**

N13 48 Deilig er jorden
N13 434 Det er navnet ditt jeg roper
N13 678 Vi rekker våre hender frem
N13 325 Som når et barn kommer hjem

**Bønner**
1. Trosbekjennelse fra India: En Gud, kilde til alt liv

**L:** Vi tror på

**A:** én Gud, én kilde til alt liv,

 én grunnvoll for hele jorden med alt det skapte.

**L:** Vi erkjenner

**A:** at livet på jorden er godt,

 at alle skapninger har ubetinget verdi,

 at naturen og mennesker lever i partnerskap.

**L:** Vi tror

**A:** på Kristus som har gitt oss som er skapt i Guds bilde,

å arbeide med omsorg for jorden,

 å søke å forstå dens mysterier,

 å samarbeide til beste for jordens barn.

**L:** Vi tror

**A:** på Guds Ånd som vil lede oss

 til nærhet med jordens liv,

 til en forsakende og uselvisk livsstil

 der jorden og dens arv forvaltes i fred,

 og der livet for alle dens skapninger leves i rettferdig fordeling.

 Slik må det være.

 Amen.

*Kilde: Sinfonia Oecumenica Ó Gütersloher Verlagshaus, GmbH, Gütersloh 1998.ECEN 2006. O: Estrid Hessellund, 2007*

9. Ved hjemreisen **Tekster**Salme 32,8 Jeg vil la mitt øye hvile på deg
Ef 3,16-21 Bønn om styrke og innsikt

**Sanger**N13 483 Ha ingen uro (Taizé)
N13 526 Velsigna band som bind
N13 890 Å, hvor salig å få vandre
N13 899 Jeg tror på jordens forvandling
N13 434 Det er navnet ditt jeg roper (Sanger fra vest / Iona)
N13 624 Må din vei komme deg i møte (Gammel irsk bønn)
Sanger fra vest nr 50 Gud er din hvile (Iona)

### **Bønner**1. Vi går i Guds navn

Vi går i Guds navn – med glede i sinn på vår vei ut i verden.
Vi går i Guds navn – med undring og fryd over skapningens rikdom.
Vi går i Guds navn – med sorg over smerten vi tilfører jorden.

Vi går i Guds navn – med tro på at regnbuens pakt er vår grunnvoll.
Vi går i Guds navn – med bønn i vårt hjerte for alt som er truet.
Vi går i Guds navn – med lengsel: at bønnen må føre til handling.

Vi går i Guds navn – med lys som skal lyse i dypeste mørke.
Vi går i Guds navn – med sang som er ett med hans skaperverks lovsang.
Vi går i Guds navn – med håp om forløsning og fremtid for jorden.

*Kilde: Svein Ellingsen <bønnen finnes på nynorsk i Grønn kirkebok s 121>*

2. Gi oss en visjon
Gi oss, Gud, en visjon om vår verden
slik som din kjærlighet vil omskape den;
en verden hvor de svake blir beskyttet, ikke utnyttet,
en verden hvor ingen er sultne eller fattige,
en verden hvor goder og ressurser blir delt, så alle kan nyte
godt av dem.
en verden hvor nasjoner, raser og kulturer lever i toleranse
og gjensidig respekt,
en verden hvor fred bygger på rettferd og hvor rettferden
styres av kjærlighet.
Gi oss mot og inspirasjon til å bygge denne verden,
gjennom Jesus Kristus, vår Gud.
*Kilde: Norsk Salmebok s. 1200. Living Spirituality Network* **O** *Estrid Hessellund*

3. Legenden om vinduet og speilet

En vis mann besøkte en dag en svært rik og meget gjerrig mann, for å be ham om hjelp.

«Vil du gi et bidrag for å hjelpe en familie som har det svært vanskelig? De mangler både mat og medisiner, og om du ville gi litt av din overflod, ville det være til stor hjelp for dem.»

«Hvorfor skulle jeg bry meg om dem?» svarte den rike mannen. «Jeg har slitt hardt for formuen min, og har ikke noe lyst til å gi den bort.»

Den vise mannen ba da om et speil. Da han fikk speilet, holdt han det opp foran den rike mannen og ba ham beskrive hva han så.

«For et dumt spørsmål», fnøs mannen. «Jeg ser meg selv, så klart.»

Den vise mannen ba da verten sin om å gå bort til vinduet og beskrive hva han så der.

10. Handling ved vandringens slutt

Nå som vandringen er over har du som arrangør muligheten til å invitere deltakerne til å støtte oppropet for klimarettferdighet. Se vandringshefte for deltaker for informasjon om Klimapilegrim 2015, hva som står på spill og hva vi kan gjøre. Du som arrangør kan gjerne lese teksten i vandreheftet høyt for dine deltakere.

Ved å ha gått en klimapilegrimsvandring for klimarettferdighet har dere vært med på en internasjonal bevegelse av kirker som går for akkurat det samme frem mot Paris. Antall kilometer dere har gått per deltaker under denne vandringen vil vandringsleder registrere på klimapilegrim.no. Vandringsleder har mottatt en epost ved registrering av arrangementet med en link. Har du ikke mottatt dette- sende e-post til : post@klimapilegrim.no. Underskriftene fra SMS eller skjemaet, overrekkes verdens ledere i Paris. Alt vi gjør under Klimapilegrim 2015 blir synlig for politikere, slik at de ser at vi er mange som står sammen og ønsker klimarettferdighet!

Vi må fortsette vandringen for klimarettferdighet i våre liv. For at verden skal løse klimaendringene, må vi endre kurs. Den begynner med en rettferdig klimaavtale i Paris, hvor vi i den rike delen av verden tar ansvar for å stanse de klimaendringene vi har skapt. Ved at vi står sammen og går sammen, som klimapilegrimer over hele landet og frem mot Paris, kan vi vise dem som bestemmer at de må handle. Derfor oppfordrer jeg dere til å skrive under på oppropet for klimarettferdighet som Klimapilegrim 2015 samler inn støtte til. Oppropet lyder:

"Jeg vil ha en rettferdig klimapolitikk hvor Norge skal bidra med mindre utslipp og mer penger."

Skriv under ved å **sende en SMS med kodeord OPPROP KLIMA og ditt navn til 2468.** Signaturen din vil bli overrakt norske politikere i forkant av klimatoppmøtet i Paris.

Takk for din deltakelse!

